ALL ระส่ำ! หุ้นกู้จ่อไถ่ถอนปีนี้ 4 รุ่น มูลค่า 1.2 พันลบ. เงินสดในมือเหลือ 15 ล้าน
ALL อาการน่าเป็นห่วง หนี้สินระยะสั้น-ระยะยาวเพียบ พร้อมมีหุ้นกู้ 7 รุ่น ซึ่งหุ้นกู้รอไถ่ถอนปีนี้มากถึง 4 รุ่น มูลค่า 1.2 พันล้านบาท หากผิดนัดชำระหนี้ทั้งหมด เพราะบริษัทมีเงินสดในมือเหลือเพียง 15 ล้านบาท
ALL อาการน่าเป็นห่วง หนี้สินระยะสั้น-ระยะยาวเพียบ พร้อมมีหุ้นกู้ 7 รุ่น ซึ่งหุ้นกู้รอไถ่ถอนปีนี้มากถึง 4 รุ่น มูลค่า 1.2 พันล้านบาท หากผิดนัดชำระหนี้ทั้งหมด เพราะบริษัทมีเงินสดในมือเหลือเพียง 15 ล้านบาท
5 ม.ค. 2566

จากกรณี บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL แจ้งการผิดนัดชำระดอกเบี้ยหุ้นกู้รุ่น (ALL244A) งวดที่ 5 ในวันที่ 3 มกราคม 2566 คิดเป็นจำนวนดอกเบี้ยที่ผิดนัดชำระจำนวน 10.65 ล้านบาท สาเหตุมาจากบริษัทขาดสภาพคล่อง ทำให้มีกระแสเงินสดไม่เพียงพอ ซึ่งหุ้นกู้ดังกล่าวมีผู้ถือหุ้นกู้จำนวน 573 ราย และมีผู้แทนผู้ถือหุ้นกู้ คือ ธนาคารกรุงศรีอยุธยา จำกัด (มหาน) หรือ BAY โดยหุ้นกู้รุ่น (ALL244A) มีมูลค่ารวม 709.90 ล้านบาท ออกเมื่อวันที่ 1 ตุลาคม 2564 และครบกำหนดไถ่ถอนวันที่ 1 เมษายน 2567
สำหรับการผิดนัดชำระดอกเบี้ยเงินกู้ในรอบดังกล่าว สะท้อนว่าบริษัทฯขาดสภาพคล่องอย่างรุนแรง สอดคล้องกับเงินสดและรายการเทียบเท่าเงินสดที่บริษัทมีอยู่ในมือเหลือเพียง 14.83 ล้านบาท นอกจากนั้นส่วนของผู้ถือหุ้นจำนวน 1,910.88 ล้านบาท เมื่อเทียบกับหนี้สินมากถึง 5,765.59 ล้านบาท พบว่าค่า D/E อยู่ที่ 3.02 เท่า ถือว่าบริษัทมีหนี้สินล้นพ้นตัวพอสมควร
นอกจากนี้ ในอนาคต ALL ยังต้องชำระดอกเบี้ยหุ้นกู้ที่ยังรออยู่ และมีควบกำหนดไถ่ถอนตามวันกำหมดของแต่ละรุ่นอีกด้วย เนื่องจาก ALL มีหุ้นกู้จำนวน 7 รุ่น มูลค่ารวม 2,334.20 ล้านบาท โดยจะครบกำหนดในปี 2566 จำนวน 4 รุ่น มูลค่ารวมทั้งสิ้น 1,204.50 ล้านบาท ได้แก่ หุ้นกู้รุ่น (ALL220A) มีมูลค่ารวม 80.70 ล้านบาท ออกเมื่อวันที่ 9 ตุลาคม 2563 และครบกำหนดไถ่ถอนวันที่ 9 ตุลาคม 2566 ต่อมา หุ้นกู้รุ่น (ALL235A) มูลค่า 631.90 ล้านบาท ออกเมื่อวันที่ 13 พฤศจิกายน 2563 และครบกำหนดไถ่ถอนวันที่ 13 พฤษภาคม 2566
รวมถึงหุ้นกู้รุ่น (ALL232) มูลค่า 111.90 ล้านบาท ออกเมื่อวันที่ 25 กุมภาพันธ์ 2564 และควบกำหนดไถ่ถอนวันที่ 25 กุมภาพันธ์ 2566 และหุ้นกู้รุ่น  (ALL244A) มูลค่า 380.00 ล้านบาท ออกเมื่อวันที่ 21 พฤษภาคม 2564 และควบกำหนดไถ่ถอนวันที่ 21 ตุลาคม 2566
นอกจากนี้ยังมีหุ้นกู้รุ่น (ALL244A) ที่เป็นรุ่นที่ถึงชำระดอกเบี้ยที่ทางบริษัทฯไม่สามารถชำระได้ตามวันควบกำหนด โดยมีมูลค่าหุ้นกู้จำนวน 709.90 ล้านบาท ออกเมื่อวันที่ 1 ตุลาคม 2564 แล้วจะไปควบกำหนดไถ่ถอนวันที่ 1 เมษายน 2567 รวมถึงหุ้นกู้รุ่น (ALL252A) มีมูลค่า 251.60 ล้านบาท ออกเมื่อวันที่ 23 กุมภาพันธ์ 2565 และครบกำหนดไถ่ถอนวันที่ 23 กุมภาพันธ์ 2568 และหุ้นกู้รุ่น (ALL242A) มูลค่า 168.20 ล้านบาท ออกเมื่อวันที่ 23 กุมภาพันธ์ 2565 และครบกำหนดไถ่ถอนวันที่ 23 กุมภาพันธ์ 2567
ทั้งนี้ หากดูจากหุ้นกู้ 7 รุ่น เห็นได้ว่าจำนวน 4 รุ่น มูลค่า 1,204.50 ล้านบาท จะครบกำหนดในปี 2566 นี้แล้ว ดังนั้นทาง ALL จะหาทางรอดอย่างไร? ซึ่งการจัดหาเงินเพื่อนำมาชำระหุ้นกู้ดังกล่าวอาจจะทำได้อยาก เพราะอาจจะกู้ยากขึ้นจากที่มีปัญหาการชำระดอกเบี้ยหุ้นกู้อยู่แล้ว ซึ่งหากกู้ได้ดอกเบี้ยก็สูงรวมถึงต้องวางหลักประกันด้วย และหากจะมีการออกหุ้นกู้อีกอาจจะขายยากแล้ว เพราะนักลงทุนอาจไม่เชื่อมั่น หรือถ้าซื้อต้องการดอกเบี้ยที่สูงมากขึ้นจากก่อนหน้า แต่อย่างไรก็ตามเชื่อว่าหากบริษัทจะออกขายหุ้นกู้อีกควรจะเสนอขายนานแล้วเพราะครั้งล่าสุดไปเมื่อเดือน กุมภาพันธ์ 2565
ขณะเดียวกันเมื่อเจาะเข้าไปดูงบดุล (ข้อมูล ณ 30 กันยายน 2565) ก็ทำให้เกิดความกังวลหนักไปอีก หลังฝั่งหนี้สินหมุนเวียนที่มีจำนวนมาก 4,162.55 ล้านบาท เนื่องจากมีเงินกู้ระยะสั้น และระยะยาวเป็นจำนวนมากที่จะต้องชำระภายในเวลาที่กำหนดต่อไป
สำหรับเงินกู้ระยะสั้นแบบเป็น เงินกู้ยืมระยะสั้นจากบุคคลภายนอกจำนวน 980.79 ล้านบาท และมีเงินกู้ระยะสั้นจากบุคคลและกิจการที่เกี่ยวข้องกันจำนวน 10.40 ล้านบาท โดยรวมเงินกู้ระยะสั้นทั้ง 2 รายการรวม 991.19 ล้านบาท
ขณะที่เงินกู้ระยะยาวที่ควบกำหนดชำระภายใน 1 ปี รวมจำนวน 1,883.51 ล้านบาท แบ่งเป็น เงินกู้ยืมระยะยาวจากสถาบันการเงินที่ถึงกำหนดชำระภายใน 1 ปี จำนวน 903.20 ล้านบาท, เงินกู้ระยะยาวจากบุคคลภายนอกที่ถึงกำหนดชำระภายใน 1 ปี จำนวน 153.65 ล้านบาท, หุ้นกู้ที่ถึงกำหนดชำระภายใน 1 ปี จำนวน 819.18 ล้านบาท และหนี้สินตามสัญญาเช่าที่ถึงกำหนดชำระภายใน 1 ปี จำนวน 7.48 ล้านบาท
ขณะที่ผลประกอบการงวด 9 เดือนแรกสิ้นสุดวันที่ 30 กันยายน 2565 พบว่า บริษัทขาดทุนสุทธิ 394.58 ล้านบาท และในปี 2564 ขาดทุนสุทธิ 347.20 ล้านบาท
ทั้งนี้ หากดูจากสถานการณ์ของ ALL แล้วถือว่าเป็นที่น่าเป็นห่วง เพราะบริษัทมีหนี้สินที่ต้องชำระรออยู่เป็นจำนวนมาก เมื่อเทียบกับเงินสดในมือเพียง 14.83 ล้านบาท เบื้องต้นอาจเป็นสิ่งยืนยันได้ว่าบริษัทไม่สามารถชำระหนี้ได้เลย